આદિ શંકરાચાર્યે રચેલા નિર્વાણષટ્કમમાં માણસના વ્યક્તિત્વનાં જુદાં જુદાં પાસાં જેવાં કે શરીર, મન, બુદ્ધિ, ચિત્ત અને અહંકારથી વિશેષ એવા શુદ્ધ ચિદાનંદ સ્વરૂપની ભાવના વ્યક્ત કરી છે. ગીતાકાર કહે છે, “હું જ્ઞાન-વિજ્ઞાન અને વેદ-વેદાંગ સમેટીને સર્વના હૃદયમાં વસેલો છું” (15/15). જ્યારે ઈશ્વરે પોતે જીવ અને શિવની એકતાનો સ્વિકાર કર્યો હોય ત્યારે માનવમાં રહેલી અનંત સંભાવનાનો સ્વિકાર કરીએ. દરેક સાથીની ક્ષમતાને નિખારવાનો શ્રદ્ધાપૂર્વક પ્રયાસ કરીએ.